Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: (4) bekezdése, továbbá a tankönyvpiac rendjérõl szóló 2001. évi XXXVII. törvény
Paragraph Index: 1795

(1) bekezdésének b) pontjában foglaltakat is figyelembe véve szervezik meg. A normatíva igénylésénél, illetve elszámolásánál a gyakorlati képzésben részt vevõ tanulók létszámát a gyakorlati képzés iskolai és nem iskolai képzõhelyen történõ megszervezése alapján, a képzési program szerint az egyes helyszíneken zajló gyakorlati képzésre fordított idõ arányában kell megosztani. Ha a létszám elõbbiek szerinti számításának eredménye tört létszám, a fenntartói szinten összesített mutatószámnál a kerekítés általános szabályait kell alkalmazni. Amennyiben a szakmai gyakorlati képzést részben tanulószerzõdés alapján gazdálkodó szervezetnél és részben iskolai tanmûhelyben szervezik, úgy a 20. ea), eb), ec), ed) pontokban meghatározott támogatási igény a fenti szakmai gyakorlati képzési formák idõarányában érvényesíthetõ. Kizárólag a 20. ed) pontban szereplõ (20 %-os) normatíva igényelhetõ azon tanulók után, akik gyakorlati képzése a szakképzési törvény 27. §-ának szabályai szerint, tanulószerzõdés alapján folyik. Nem igényelhetõ további normatíva a tanulószerzõdés alapján gyakorlati képzésben részt vevõ tanuló után abban az esetben sem, amennyiben a gazdálkodó szervezet kötelezettségeit a szakképzési törvény 28. §-ának (2) bekezdése alapján a szakképzõ iskola átvállalja. Ez utóbbi esetben a szakképzõ iskolánál felmerülõ költségeket, a tanulószerzõdést kötött gazdálkodó szervezetnek kell biztosítania.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes